
Prome Minister Evelyn Wever-Croes: 


DISCURSO DI PROME MINISTER МА 
CEREMONIA PROTOCOLAR DI DIA DI BETICO 


“Encontra e Betico den nos p'asina enfrenta e retonan 
actual cu determinacion, perseverancia y den union" 


Na ocacion di e Ceremonia Protocolar di Dia di Betico na Plaza 
Plaza Libertador G.F. Betico Croes, Prome Minister Evelyn 
Wever-Croes a duna un discurso conmovedor encurashando 
henter pueblo di Aruba pa den e tempo dificil cu nos ta pasando 
aden debi na Covid, pa cada un enfrenta e retonan actual cu 
determinacion, perseverancia y den union. 

“Аме nos ta celebra e fecha natalicio di Gilberto Francois 
“Betico” Croes, cu si e tabata na bida, e lo a cumpli 83 aña. 
Sinembargo nos bon Dios tabata tin otro plan cu Betico y el a 
bay nos dilanti na edad di 48 aña. 


Riba e dia aki nos ta para keto na e bida y e lucha di Betico 
Croes, cu danki na su determinacion, perseverancia y danki 
na e sosten di un pueblo uni, a logra cosnan grandi pa Aruba; 
a logra cu awe nos ta biba den un pais autonomo den Reino 
yama Aruba. 

Y e aña aki nos ta celebrando 35 aña di Status Aparte. Та 
danki na nos Status Aparte nos por a desaroya nos pais den 
un di e paisnan lider den nos region, y ta danki na e lucha cu 
Betico a lidera, otro pueblonan a wordo inspira pa lucha pa 
nan autonomia tambe. 

Un persona cu den un bida corto, a laga un legado grandi, 
tipifica pa su determinacion, perseverancia y lucha pa union. 


KEN TA BETICO? 

Betico tabata un tata di 4 yiu, un esposo, yiu, ruman, y e tabata 
mi omo y mi padrino di bautismo. E persona cu un carisma 
enorme, semper cu atencion pa tur hende, mescos cu ta su 
mesun yiu. Betico mes a bisa den un di su discursonan cu 
nos ta considera un di su discursonan di despedida den Seri 
Noka, cu e no ta un tata di un hogar di mama, tata y 4 yiu, sino 
un tata particular, di henter Aruba. Y esey e yiunan di Aruba cu 
a conoce tambe a sinti. 


Como politico Betico Croes a demostra con ta lidera cu curason, 








poniendo e pueblo, e ser humano na prome luga. Con ta lidera 
cu respet pa otro, dunando respet y exigiendo respet. 

El a mustra nos cu mester duna espacio na hende muhenan 
den politica, pasobra mas participacion di hende muhe den 
politica y den puestonan importante den gobiernonan ta trece 
un miho balance den toma di decisionnan cu ta concerni nos 
tur, homber y muhe. 


El a mustra nos con, pa bo logra bo meta, bo mester tin biaha 
dal algun paso chikito atras, pa despues bo sali cu pasonan 
grandi padilanti. El a siña nos e importancia y e balor di stima 
nos pais, y nos simbolonan di libertad, nos himno y nos 
bandera. 

Betico a mustra nos e importancia di union, pasobra un pueblo 
uni hamas lo ser venci. Union entre famianan, union entre 
oponentenan politico, union entre esnan cu a nace aki, y 
esnan cu no a nace aki. E mes a bisa, Arubiano no ta esnan cu 
a nace aki so, sino tambe esnan cu a haci di Aruba nan hogar. 
Awor ta na cada un di nos pa sigui cu e principio y e balornan 
cu Betico Croes a mustra nos, y cu a conduci na logronan 
grandi pa nos pais. 

Continuacion DISCURSO DI PROME MINISTER NA CEREMONIA PROTOCOLAR.... 


LUCHA PA STATUS APARTE 

Betico Croes no a cuminsa cu e lucha pa Status Aparte di 
nos pais. Politiconan grandi prome cu su tempo ya a cuminsa 
expresa e deseo di nos pueblo di ta baas den nos mesun cas. 
Sinembargo e lucha cu a cuminsa den añanan 40, a wordo 
bandona, y ta Betico den añanan 70 a gara e bandera di e 
lucha ey, y a hib'e te na su final. 

Ela haya e fundeshi di e lucha construi, pero debi na abandono 
e fundeshi tabata den mal condicion. El a fortifica e fundeshi, el 
a lanta e murayanan, el a percura pa e dak y asina a construi 
e pais Aruba cu awe nos ta biba aden. El a entrega nos e yabi 
di un Pais autonomo, pero lamentablemente e mes no a biba 
pa por a experienci'e, ni goza di dje. Nos tin e privilegio di biba 
den e pais autonomo, pa nos lanta nos yiunan den e libertad 
aki. 


KICO BETICO LO A HACI? 

Den e ultimo tempo nos pais y nos autonomia tabata bou 
presion. Y durante e temponan aki varios biaha mitabata pensa, 
kico Betico Croes lo a haci, si e tabata den e posicion aki. Ki 
decision e lo a tuma. Con e lo a atende cu e situacion. E tambe 
lo a scoge pa acepta e ayudo di Hulanda, bou condicionnan, 
contal cu nos pais no kibra? 


Mi no tin contesta riba e preguntanan aki, pero un cos si mi sa. 
Betico Croes lo ta hopi orguyoso di su pueblo, e pueblo cu e a 
sa di uni den un solo ideal: haci di Aruba un pais, y cu awor ta 
uni pa saca nos pais di e abismo cu e pandemia Covid a hinca 
nos aden. 

Orguyoso di nos frontliners cu ta haciendo un trabou grandi 
den cuido di nos pashentnan y nos grandinan, y den mantene 
orden publico. 


Orguyoso dinos ciudadanonan cu boluntariamente tasacaman 
pa yuda otronan, trahando un te di moringa of un sopi pa nan 
bisiña y conocir. Orguyoso di e trahadonan, cu boluntariamente 
a entrega parti di nan entrada pa yuda otronan cu a perde 
nan entrada a consecuencia di e pandemia. Orguyoso di tur 
e boluntarionan cu ta yuda esnan mas vulnerable di nos pais. 
Mescos cu mi, mi ta sigur cu e tambe lo ta hopi orguyoso di tur 
esaki. 


Covid a dal nos duro, pero mi tin tur confiansa cu nos lo 
enfrenta y surpasa e reto aki tambe. Sigur inspira pa e lucha 
pa Status Aparte di nos pais cu Betico Croes a realisa, e biaha 
aki tambe, nos tin e mesun determinacion, y perseverancia 
y uni den amor pa nos pais, pa lanta, gara e bandera y sigui 
cu e lucha. Talves nos tin cu dal algun paso chikito atras, pa 
despues sali dilanti cu pasonan grandi, pa un economia mas 
fuerte, cu un autonomia mas fuerte, pa un Aruba mas fuerte. 


Y nos a yega di pasa den esaki caba. Prome cu nos a drenta 
nos Status Aparte dia 1 di januari 1986 Lago a cera su porta. 
Cu esaki e tempo ey gobierno a perde gran parti di su entrada, 
mescos си awor. E tempo ey nos a wordo inspira ра Betico, cu 
determinacion, perseverancia y union, nos a enfrenta e retonan 
y surpasa nan. Mescos nos lo haci awor. E unico diferencia ta 

















— ___———__ p, 
cu Betico Croes no ta fisicamente cu nos mas awor. 
ENCONTRA E BETICO DEN BO 

Sinembargo nos cada un tin un Betico den nos. P'esey awor, 
den e retonan grandi aki cu nos pais ta aden, y cu nos cada 
un ta enfrenta den nos hogar, nos cada un mester busca pa 
encontra e Betico den nos. Busca e balornan, principionan cu 
Betico a siña nos, cu el а mustra nos. Pa asina enfrenta е 
retonan actual cu determinacion, perseverancia y den union. 
Lucha pa bo sofionan. Nunca rindi. Si bo sofio ta bo destino, 
no ta importa cuanto obstaculo crusa bo caminda, nos bon 
Dios ta yuda bo logr'e. Mi tin tur confiansa cu nos lo ta exitoso 
e biaha aki tambe. 

Continuacion DISCURSO DI PROME MINISTER NA CEREMONIA PROTOCOLAR.... 


DANKI 

Mi kier finalisa cu palabranan di agradecimento. Na prome luga 
na colega Minister Xiomara Maduro y Comision Celebracion 
Dianan Nacional cu pa di 4 afia ta organisa e dia nacional aki 
hopi bunita y significativo. Danki colega. 












































Mi kier gradici tambe tur esnan cu a lucha hunto cu Betico, y 
henter nos comunidad cu awe ainda tin un carifio grandi pa 
Betico. Danki pa sigui mantene su memoria bibo memey di 
nos. 


Mi kier gradici tambe su famia, tur esnan cu a sacrifica pa 
Betico Croes por a dedica su bida na e lucha pa nos Status 
Aparte. Especialmente su yiunan Guisette, Glenbert, Junior, 
Glendeline. Awe indudablemente boso lo kier a lanta y dun'e 
un serenata pa su cumpleaños. Y apesar cu nada por yena 
e bashi cu el a laga, sa cu henter nos pueblo ta sumamente 
agradecido na cada un di boso pa e sacrificio cu boso a haci, 
y ohala cu e cariño y respet cu nos pueblo tin pa boso tata 
Betico, por duna boso poco consuelo e dia aki. 


Pa varios aña caba, mi ta bishita scolnan prome cu Dia di 
Betico, pa admira con nan ta preparando pa e dia aki. Semper 
mi ta haya sorpresanan agradabel con nos maestronan y 
alumnonan ta esforsa nan mes pa celebra e dia aki. E aña 
aki, lamentablemente door di e protocolnan di Covid, mi no 
por a bishita scolnan, pero mi ta contento di mira cu scolnan a 
prepara cu entusiasmo. Y mi ta corda dos aña pasa, durante 
mi bishita na Scol Paso pa Futuro, un alumno a puntrami : si 
Betico lo tabata na bida, kico ami lo kier bis'e? 








Si Betico lo tabata na bida lo mi kier bise DANKI. 

DANKI pa duna nos un pais autonomo pa biba den dje, pa 
lanta nos yiunan den libertad y 

DANKI pa siña y mustra nos kico tur nos mester haci pa 
mantene e libertad aki. 


Ohala cu e dia aki por inspira cada un di nos pa por enfrenta e 
retonan den nos bida, y con pa surpasa nan. Y cu determinacion, 
perseverancia y den union. 

Prome Minister Evelyn Wever-Croes: 





“Aruba su Master Plan di Recuperacion Economico ta inclui 
practicanan y solucionnan sostenibel pa nos clima” 





Prome Minister Evelyn Wever-Croes a participa den e “Climate 
Adaptation Summit” 2021 cu a wordo organisa pa Premier di 
Hulanda, Mark Rutte. Esaki, Prome Minister a expresa den 
su declaracion di inicio na e summit, ta un gran honor p'e. 
Hunto cu lidernan grandi di mundo, Prome Minister a participa 
y a enfatisa cu Aruba ta determina pa prepara nos mes miho 
posibel pa e impacto ta menos y ta enfoca riba e futuro di nos 
pais, cu mester ta mas resiliente posibel. 


Como un isla chikito den Caribe e ta un honor pa participa na 
e "Climate Adaptation Summit”. Aruba ta orguyoso di tin Bucuti 
and Tara Beach Resort cual aña pasa a bira e prome hotel pa 
gana e “Global United Nations 2020 Climate Action Award”. E 
iniciativa di sector priva aki, a set un standard mundial pa e 
industria di Hospitalidad y Turismo y ta sirbi como un ehempel 
pa e sector pa yuda adresa cambio di clima. 


Gobierno di Aruba ta comprometi pa sigui cu accion pa 





atende cu e tema di cambio di clima. Aruba su Master Plan 
di Recuperacion Economico ta dirigi riba impulsa crecemento 
sostenibel cu ta inclui practicanan y solucionnan sostenibel pa 
nos clima ya cu esakinan ta cardinal pa nos isla recupera miho 
y mas fuerte. 


Prome Minister Evelyn Wever - Croes durante su declaracion 
di inicio a splica di ta enfoca riba partnerships caminda cu por 
yuda islanan cu ‘entrada medio’ y Small Island Developing 
States (SIDS) pa yena e 'gap' cu nan ta confronta cu ne 
relaciona cu financiamento y inversionnan. 


“Hunto humanidad ta enfrentando cambio di clima, y mi ta kere 
firmemente cu humanidad a demostra cu ta atende cu e reto 
cu mundo ta enfrentando cual ta esencial. Nos ta determina pa 
reconstrui nos pais miho, mas fuerte y mas resiliente!”, Prome 
Minister Evelyn Wever-Croes a enfatisa. 

MINISTER DI FINANSA, ASUNTONAN ECONOMICO Y CULTURA | 





MINISTER XIOMARA MADURO 


Minister Xiomara Maduro ta anuncia: 








Minister Xiomara Maduro ta anuncia cu lo continua cu e Serie 


di programa 'Aruba Fuerte y Resiliente - Reactivando nos 
Economia' riba diaranson pa 7 or di anochi na TeleAruba. 
E siguiente programa lo trata е Proyecto Sustainable 
Island Solutions for Science, Technology, Engineering and 
Mathematics — SISSTEM. 


Durante di e programa aki Minister Xiomara Maduro lo brinda 
informacion kico SISSTEM ta encera, ken tur ta forma parti 
di SISSTEM y kico SISSTEM ta nifica pa economia di Aruba. 
Ademas di esaki nos lo mira grabacion di e Embahador di Union 
Europeo na Guyana encarga cu e delegacion di Union Europeo 
na Aruba, sr. Fernando Ponz Cantó cu lo conta mas tocante 
di Union Europeo su colaboracion den e proyecto aki. Tambe 
lo mira un grabacion di Sra. Randi Davis cu ta e 'Resident 
Representative di 'United Nations Development Program' 
(UNDP) na Trinidad & Tobago cu lo elabora riba UNDP su 





tet پلک‎ 


Minister di Finansa, 
Asuntonan Economico y Cultura 


Reactivando Nos Economia 


Diaranson 
27 di januari 202117:00 PM 


ico: 
Proyecto SISSTEM 
Sintonisa 


nanerE even croes 
тағала cana 13 


tarea den e proyecto di SISSTEM. Alabes lo tin un grabacion 
cu Professor Doctor Nadine Buys y Professor Doctor Georges 
Kielen di Katholieke Universiteit (KU) cu lo splica tocante e 
colaboracion di KU na Leuven. 


Alabes tin dos otro invitado mas den e programa cual ta sr. 
Eric Mijts cu ta e Program Manager di e ‘Bachelor y Master 
Programs’ di SISSTEM na Universidad di Aruba, cu ta brinda 
un splicacion tocante e programanan educativo y invitado sr. 
Raul Gei, Director Interino na Oficina di Monumento ta splica 
tocante Oficina di Monumento su tarea den e proyecto aki. 


Sintonisa TeleAruba diaranson dia 27 di januari pa 7 or di 
anochi pa otro programa interesante di Departamento pa 
Asuntonan Economico tocante nan trabounan pa reactiva 
economia di Pais Aruba. 


m 

MINISTER XIOMARA MADURO PRESENTE 
NA CEREMONIA PA HONRA SR. BICENTO 
HENRIQUEZ COMO E PROME PASTOR 
EVANGELICO ARUBIANO 


Diadomingo mainta Minister Xiomara Maduro tabata presente 
na Iglesia Piedra Plat pa hiba palabra na ocasion di e ceremonia 
pa honra sr. Bicento Henriquez di 97 afia como e Prome Pastor 
Evangelico Arubiano. Tabata un ceremonia bunita unda cu a 
conta di historia y tambe a duna testimonio di Pastor Bicento 
Henriquez. Minister Maduro den su discurso a gradici Pastor 
Bicento pa su guia spiritual па comunidad pa mas di 20 aña 
y tambe pa su contribucion grandi na lectura den e diferente 
buki y tractadonan na Papiamento. 



























Na final di e discurso Minister Maduro a menciona un frase 
relevante den Bijbel cu nos por aplica pa nos tur, 'Y no laga nos 
cansa di haci bon, pasobra na debido tempo nos lo cosecha, 
si nos ta persevera (Galatanan 6:9). Masha pabien na Pastor 
Bicento, su esposa Elizabeth, su yuinan y e famia grandi di 
Iglesia Piedra Plat. Durante e celebracion e mandatario a ricibi 
bendicion fo'i Pastor Adri Berg di Iglesia Piedra Plat, kende a 
ora pa asina Dios por duna nos como mandatario salud, forza 
y sabiduria pa haci e trabou cu Pueblo ta confia nos cune. 

Discurso di Minister Xiomara Maduro durante e 
Manisfestacion Cultural virtual en conexion cu Celebracion 





Durante e Manifestacion Cultural virtual en conexion cu 
Celebracion Dia di Betico, Minister Xiomara Maduro a tene 
un bunita discurso, durante cual ela lo recorda Nos Libertador 
Gilberto Frangois (Betico) Croes. E afia aki pa motibonan ya 
conoci Dia di Betico ta wordo celebra den un forma diferente. 


UN LUC! A MARCA HISTO! 

E dignatario a recorda cu dia 25 di januari Nos Libertador den 
feliz memoria lo a cumpli 83 afia y dia 1 di januari Pais Aruba 
a cumpli 35 aña cu Status Aparte denter di Reino Hulandes. 
Un lucha cu a marca historia cu Betico a hiba y a logra cu awe 
Aruba ta un Pais autonomo den Reino Hulandes. Betico como 
un politico sincero y honesto a gana e confiansa di nos pueblo 
cu tabata mire como un gran lider cu un conocimento amplio 
di e constelacion politico. Ela sa di cosecha admiracion local y 
den exterior. Un lider cu a sirbi nos Pais cu optimismo y semper 
a pone e interes pa Aruba na prome luga. Betico su legado ta 
keda caracterisa pa su Determinacion, Perserverancia y Union. 





E mandatario a enfatisa cu Nos Libertador tabata sa kico su 
pueblo tabata kier: un Aruba cu ta doño di su propio destino. 
Cu determinacion ela tuma e responsabilidad grandi cu su 
pueblo di Aruba a dune y ela defende interes di Aruba na 
tur momento. Cu determinacion, fe y e forsa di Arubiano ela 
enfrenta Hulanda y a logra e soberania di su pueblo. E lucha 
no tabata facil pero cu determinacion ela sa di hiba e lucha pa 
Aruba su Status Aparte. 





y ¡CIA 

Betico a experiencia hopi contratiempo durante di e lucha pa 
Status Aparte, pero e no a entrega ora ela haya resistencia, ela 
bira mas fuerte y a perservera. Hunto cu e apoyo di e pueblo di 
Aruba a dune, ela perservera y continua cu su lucha. Ora hopi 
hende tanto local, na Hulanda y Antia a kere cu e lo a laga e 
lucha na caminda, pero ela sa di perservera. 

UNION 

Minister Maduro ta subraya cu Betico ta bay den historia como 
un lider cu a sa di uni su pueblo den e lucha cu a marca historia. 
Ela bisa semper cu un pueblo uni hamas por ser venci. Durante 
di e dianan mas scur durante e lucha, Aruba a uni y a bira mas 
fuerte. 'E Tata di Aruba' a uni Aruba manera UN famia. UN 
Aruba. 





di Dia di Betico: 


EGADO 














O DI 
E mandatario ta bisa cu Betico a laga un legado cu e balornan 
di Determinacion, Perserverancia y Union pa nos y nos futuro 
generacion. Minister Xiomara Maduro a gradici Betico pa laga 
nos e herencianan aki y a bisa cu nos lo sigui bo ehempel pa 
enfrenta tur reto y logra cosnan grandi pa nos Pais. E dignatario 
a subraya: 'Betico, bo no ta hunto cu nos mas, pero sa cu nos 
ta carga bo keto bay den nos mente y curason.' 








GRADIC о 


Minister Xiomara Maduro а gradici e Comision Celebracion 
di Dianan Nacional y tur e talentonan local cu a presenta un 
bunita show cu canto, poesia, musica y baile. E mandatario 
a termina su discurso yamando pueblo di Aruba na nomber 
di Gobierno Masha pabien y a desea un y tur un ‘Feliz Dia di 
Betico'. 

POTRETNAN DI E ACTO PROTOCOLAR CU A TUMA LUGA 
AYERA MAINTA NA PLAZA LIBERTADOR С.Е. BETICO CROES: 
1 à E = 

POTRETNAN DI E ACTO PROTOCOLAR CU A TUMA LUGA 
AYERA MAINTA NA PLAZA LIBERTADOR G.F. BETICO CROES: 












































каға | 
تفم ها‎ Diamars 26 January 2021 


POTRETNAN DI E ACTO PROTOCOLAR CU А ТУМА LUGA 
AYERA MAINTA NA PLAZA LIBERTADOR G.F. BETICO CROES: 

26DIJANUARI 2021 


DIA INTERNACIONAL 
DIADUANA 


Danki pa boso trabou na bienestar di Pais Aruba. 
Masha pabien na Cuerpo di Aduana riba boso dia special. 


|Н Minister Di FINANSA, ASUNTONAN ECONOMICO Y CULTURA 


omasa Ме 

“MINISTER PLENIPOTENCIARIO BESARIL A 
CONMEMORA “DIA DI BETICO” 
NA ARUBAHUIS” 


Minister Plenipotenciario, sr. Guillfred Besaril, y director di 
ATA Europe, sr. Tirso Tromp, a pone awe riba “Dia di Betico” 
un ofrenda floral na e busto di Gilberto Frangois “Betico” 
Croes (dfm) na Arubahuis. E ceremonia e aña aki tabata tin 
un character mas sobrio debi na e “Lockdown” na Hulanda. 
Sinembargo segun Minister Besaril, enbista cu e aña aki Aruba 
ta celebra 35 aña di su Status Aparte, nos mester para keto na 
memoria di e Betico, е 

lucha pa nos Status Aparte y e sabiduria cu e la laga atras pa 
futuro generacionnan. 





"Ora bo ta negocia, Bo no por kere cu ta bo so mester gana! 
Bo ta purba haso concesion, contal cu bo logra casi e 100% di TATA DUNOS PAIS AR 
loke bo ta desea.' Esaki ta palabranan di Betico Croes (dfm) na 

final di e Conferencia di Mesa Rondo na 1983'. Segun Minister қ en ana 198 
Besaril, e palabranan aki ta ilustra un aspec-to importante di e 
lucha pa nos Status Aparte, cu a sirbi Gabinete Wever-Croes 
como guia na mo-mento cu den nomber di e Pueblo Arubano a 
negocia cu Hulanda den e periodo di Juni pa Decem-ber 2020 
riba e sosten financiero cu e crisis di Covid-19 a trece cune pa 
nos isla. 





Finalmente e mandatario a desea conhunto cu e staf y personal 
di Arubahuis y ATA Europe un Feliz Dia di Betico na e Pueblo di 
Aruba y e comunidad Arubano residencia na Hulanda. 













GOBIERNO DI ARUBA 


)21 





INDIA 


ONE NATION 
Happy Republic Day 

AÑA DI RECUPERACION 


“Aha 2021 ta e aña di recuperacion, den tur sentido. Recuperacion 
economico, turismo lo mehora y nos lo concentra riba otro 
industrianan. Esaki lo hiba ma recuperacion financiero di nos 
pais. E aña aki lo ta recuperacion den enseñansa pa loke nos a 
perde aña pasa. Recuperacion den bringa e crisis social cu mas 
determinacion. Recuperacion laboral cu creacion di mas cupo di 
trabou, y mehoracion di condicionnan di trabou. Y principalmente 
recuperacion riba tereno di salud. 












Pero pa nos logra e recuperacion aki, mos mester traha hunto, 
den union pa un meta: Aruba. Y nos mester sigui cuida nos mes y 
esnan cu nos ta stima. Aruba ta conta cu bo pa su recuperacion, 
awor mas cu nunca. Ban enfoca riba loke ta positivo y traha cu 
optimismo pa enfrenta e aña aki y pa e recuperacion di nos pais. 








Hunto Pa Aruba 

ARUBA TA CONOCE 5 CASO DI COVID DI E 
VARIANTE DI INGLATERA 


Autoridadnan a ricibi resultado di testnan cu a wordo manda 
Hulanda y esakinan a confirma cu 5 di e casonan di Covid tin 
e variante di Inglatera. 

Ta trata di 2 persona no-residente y 3 persona residente. 


E variante di Inglatera ta dos biaha mas contagioso cu esun 
original y p'esey autoridadnan ta haci un apelacion riba 
comunidad pa ta extra cauteloso. 


Den e siguiente dianan lo evalua medidanan aplicable pa e 
situacion aki. 


Desde awor limita bishita na famianan. Limita encuentronan 
social. Limita contacto cu otronan, tanto na trabou como pafo 
di trabou. 


Nos ta bringando un virus invicible, y mes momento hopi serio. 
Sinembargo e arma pa combati e virus aki ta den man di nos 
cada un. Cuida bo mes y cuida bo famia. 





CORONAVIRUS 


GOVID-19 


* Ultimo desaroyo 


www.arubacovid19.org 


PA ULTIMO DESAROYONAN DI CORONA VIRUS 


DvG 


Жа 








Crisis Team: 


ARUBA TA CONOCE 5 CASO DI COVID DI E 
VARIANTE DI INGLATERA 


Comision di Crisis Covid-19 di Gobierno di Aruba a ricibi 
resultado di testnan cu a wordo manda Hulanda y esakinan a 
confirma cu 5 di e casonan di Covid tin e variante di Inglatera. 
Ta trata di 2 persona no-residente y 3 persona residente. 


E variante di Inglatera ta dos biaha mas contagioso cu esun 
original y p'esey autoridadnan ta haci un apelacion riba 
comunidad pa ta extra cauteloso. Es cu ya a bin den contacto 
cu covid-19 y a test positivo por bolbe bira malo cu e variante 
nobo aki. 


Den e siguiente dianan lo evalua medidanan aplicable pa e 
situacion aki. 


Desde awor limita bishita na famianan. Limita encuentronan 
social. Limita contacto cu otronan, tanto na trabou como pafo 
di trabou. 


Nos ta bringando un virus invicible, y mes momento hopi serio. 
Sinembargo e arma pa combati e virus aki ta den man di nos 
cada un. Cuida bo mes y cuida bo famia. 

Departamento di Salud Publico: 
UPDATE 26 DI JANUARY 2021 


Segun resumen di awe 55 persona a recupera, a registra un total di 26 caso nobo di Covid-19, di cual 24 ta 
residente y 2 no-residente. Cantidad total di testnan ehecuta ayera na e diferente localidadnan na Aruba, entre 
otro laboratorio di hospital, laboratorionan priva y aeropuerto ta 730 test. ‘Postivity rate’ entre nos residentenan 
ta 11%. 


Activo tin awe 362 caso, cantidad di fayecido relaciona cu Covid-19 ta 57. Edad promedio di esnan cu a fayece ta 
64 aña. Condolencia na famia. 
Hospital ta informa cu tin un total di 19 persona interna di cual 10 ta den Cuido Intensivo y 9 riba unidad general 
di covid. 





We ARUBA COVID-19 


ARUBA 






RESIDENTE 





NO-RESIDENTE 


26 24 2 

Activo 362 338 24 
6349 6099 250 
Positivo 6768 6494 272 


EHE 74502 Ç , 


Getest 81348 - - 


m 49392 : р 


Morto 57 57 0 

Mantene Beach cera Max 4 persona 
distancia 12'or AM - 5'or AM na mesa 

